CELEX: 62011CB0384
Language: lt
Date: 2012-07-12 00:00:00
Title: Byla C-384/11: 2012 m. liepos 12 d. Teisingumo Teismo nutartis byloje ( Rechtbank van eerste aanleg te Brussel (Belgija) prašymas priimti prejudicinį sprendimą) Tate & Lyle Investments Ltd prieš Belgische Staat (Procedūros reglamento 104 straipsnio 3 dalies pirma pastraipa — SESV 63 straipsnis — Mokesčių teisės aktai — Dividendų paskirstymas — Mokestis prie šaltinio — Daugkartinio apmokestinimo išvengimas arba jo sušvelninimas — Skirtingas požiūris į dividendus gaunančias bendroves rezidentes ir dividendus gaunančias bendroves nerezidentes)

24.11.2012   
            
            
               LT
            
            
               Europos Sąjungos oficialusis leidinys
            
            
               C 366/19
            
         2012 m. liepos 12 d. Teisingumo Teismo nutartis byloje (Rechtbank van eerste aanleg te Brussel (Belgija) prašymas priimti prejudicinį sprendimą) Tate & Lyle Investments Ltd prieš Belgische Staat
   
   (Byla C-384/11) (1)
   
   (Procedūros reglamento 104 straipsnio 3 dalies pirma pastraipa - SESV 63 straipsnis - Mokesčių teisės aktai - Dividendų paskirstymas - Mokestis prie šaltinio - Daugkartinio apmokestinimo išvengimas arba jo sušvelninimas - Skirtingas požiūris į dividendus gaunančias bendroves rezidentes ir dividendus gaunančias bendroves nerezidentes)
   2012/C 366/32
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Rechtbank van eerste aanleg te Brussel
   
   
      Pagrindinės bylos šalys
   
   
      Ieškovė: Tate & Lyle Investments Ltd
   
   
      Atsakovė: Belgische Staat
   
   
      dalyvaujant: Syral Belgium NV
   
   
      Dalykas
   
   Prašymas priimti prejudicinį sprendimą — Rechtbank van eerste aanleg te Brussel — SESV 63 straipsnio išaiškinimas — Laisvo kapitalo judėjimo ribojimai — Mokesčių teisės aktai — Pelno mokestis — Dividendų apmokestinimas — Nacionalinės teisės aktai, kuriuose numatytas 10 % tarifo mokestis prie šaltinio už bendrovių rezidenčių paskirstytus dividendus ir jiems prilyginamas pajamas — Šio mokesčio įskaitymas į pelno mokestį, galimas tik bendrovėms rezidentėms
   
      Rezoliucinė dalis
   
   SESV 63 straipsnis turi būti aiškinamas taip, kad jam prieštarauja valstybės narės įstatymas, kaip antai nagrinėjamas pagrindinėje byloje, pagal kurį dividendai, kuriuos bendrovė rezidentė paskirstė juos gaunančioms bendrovėms rezidentėms ir nerezidentėms, turinčioms mažiau nei 10 % šios dividendus išmokančios bendrovės kapitalo, tačiau šios dalies vertė siekia ne mažiau kaip 1,2 milijonų eurų, apmokestinami mokesčiu prie šaltinio, tačiau galimybė taikyti daugkartinio apmokestinimo sušvelninimo mechanizmą numatyta tik dividendus gaunančioms bendrovėms rezidentėms. Kai valstybė narė remiasi su kita valstybe nare sudarytu susitarimu dėl dvigubo apmokestinimo išvengimo, nacionalinis teismas turi nustatyti, ar sprendžiant ginčą į šį susitarimą reikia atsižvelgti, ir prireikus patikrinti, ar juo remiantis galima panaikinti laisvo kapitalo judėjimo ribojimo poveikį.
   
      (1)  OL C 282, 2011 9 24.